Եւ այնուամենայնիվ մարդիկ խեղդվում են ծովում, սառչում տունդրայում, զոհվում ձնահոսի տակ՝ Էվերեստի լանջերին։ Բայց դա արդեն, ներեցեք թվացյալ միստիկայի համար, ինչպես ասում են, բախտ է, որից չես թաքնվի։ Դրա վերաբերյալ նույնիսկ տխուր վիճակագրություն գոյություն ունի, որն ինչքան էլ տարօրինակ է, հաստատում եւ ապացուցում է, որ ավելի հաճախ զոհվում են հենց լավ նախապատրաստվածները, հենց քաջերը, հենց փորձառուները։ Քանզի նրանք են, որ, առավել հաճախ մյուսներից, ռիսկի են դիմում՝ ցանկանալով հայտնագործություններ անել, ռեկորդներ սահմանել։